Beloning uitgeloof ná moord op ingenieur | Maroela Media
Chris Böhme (Foto: Verskaf)
'n Beloning van R50 000 is Dinsdag uitgeloof vir enigiemand met inligting wat kan lei tot die inhegtenisneming van die verdagtes wat verantwoordelik is vir die moord op 'n sagteware-ingenieur van Pretoria. Chris Böhme (43) is op 29 Oktober in sy huis in Garsfontein vermoor.
Hy het in die Ouland-veiligheidskompleks in Coley-straat in Garsfontein gewoon. Volgens inligting verskaf deur die private speurder Mike Bolhuis is Böhme dié betrokke dag omstreeks 3:15 tydens 'n huisrooftog in die kop geskiet. Die tuinier het die volgende dag op sy lyk afgekom.
Volgens Bolhuis het die verdagtes twee staalstawe van die huis se veiligheidshek oopgebreek en die oorledene se huis binnegegaan. Tydens die inbraak is 'n selfoon, 'n beursie, 'n kamera en 'n rugsak gesteel.
Daar is vroeër verlede jaar reeds inbrake by dié veiligheidskompleks en omliggende komplekse aangemeld.
'n Span van Bolhuis se private speurdiens ondersoek die saak en is besig met die soektog na die verdagtes. Nog geen verdagtes is in verband met dié saak vasgetrek nie.
garsfontein Mike Bolhuis moord
Rowers skiet DA-LP oor horlosie
So much for a "veiligheidskompleks" !!
As 'n mens nie eers veilig is in 'n "veiligheidskompleks" nie, waar die hel is jy veilig in hierdie wrede land van ons??
N beloning moet uitgeloof word want ons S. A. P en speurders is useless
Hy het in 'n veiligheidskompleks gewoon en is geskiet ………….. en NIEMAND, geen sekuriteitswag, het ENIGE IETS GEHOOR OF GESIEN NIE??? Veel van 'n "veiligheidskompleks", dié Ouland Veiligheidskompleks moet ek sê ……